ઉનાળાની શરૂઆતમાં જ ગુજરાતમાં પાણીનો પોકાર ઉઠ્યો છે. આ સંજોગોમાં રાજ્ય સરકારે અગાઉ 527 ગામને અસરગ્રસ્ત જાહેર કર્યા હતા. હવે સરકારની મંગળવારે મળેલી કેબિનેટની બેઠકમાં પોરબંદર, જામનગર, દેવભૂમિ દ્વારકા અને કચ્છ જિલ્લાના કુલ 623 ગામને અસરગ્રસ્ત જાહેર કર્યા છે. અન્ન અને નાગરિક પુરવઠા મંત્રી ભૂપેન્દ્રસિંહ ચુડાસમાએ કહ્યું હતું કે રાજ્યભરમાં પાણી અને ઘાસ પુરવઠાની સ્થિતિ વિશે બેઠક બાદ પોરબંદરના 64, જામનગરના 190, દેવભૂમિ દ્વારકાના 68 અને કચ્છ જિલ્લાના 301 મળીને કુલ 623 ગામને અછત જાહેર કર્યા હતા.આ વિસ્તારોમાં તાત્કાલિક પીવાનું પાણી, ઘાસચારો અને રોજગારીની વ્યવસ્થા કરવાના પગલા ભરવાનો રાજ્ય સરકારે આદેશ કર્યો છે.